Eins og flestum ætti að vera kunnugt er veðurspá fyrir næstu tvo daga slæm . Veðrið kemur til með að versna seinnipartinn í dag og mun haldast slæmt fram á morgundaginn . Ekki verða neinar breytingar á skólastarfi í dag en við biðjum foreldra / forráðamenn að vera vakandi fyrir tilkynningum varðandi skólastarf morgundagsins . Stjórnendur Röskun á skólahaldi og íþróttastarfi í Árborg vegna vegna aftakaveðurs Þar sem Ríkislögreglustjóri hefur líst yfir óvissustigi á landinu vegna spár um aftakaveður eru íbúar Árborgarar vinsamlegast beðnir um að fylgjast vel með tilkynningum í fjölmiðlum og vera í góðu sambandi við starfsfólk leikskóla , grunnskóla og frístundaheimila vegna mögulegrar röskunar á starfsemi skólanna þegar líður á daginn . Við reiknum með að skólahald grunnskóla geti verið með eðlilegum hætti í dag og kennslu verði lokið áður en veður tekur að versna . Til að gæta fyllsta öryggis lokum við leikskólum , íþróttahúsum , frístundaheimilum , félagsmiðstöð og útisvæði Sundhallar Selfoss kl. 15:00 í dag og eru foreldrar og forráðamenn barna beðnir um að sækja börn sín til að tryggt sé að börn , foreldrar og starfsfólk , geti náð heim til sín áður en versta veðrið skellur á . Allar frekari ákvarðanir í Árborg verða teknar í samráði við lögreglustjóra og í samræmi við veðurspá Veðurstofu Íslands . Óvissustigi er lýst yfir þegar grunur vaknar um að eitthvað sé að gerast af náttúru - eða mannavöldum , sem á síðari stigum gæti leitt til þess að heilsu og öryggi fólks , umhverfis eða byggðar sé ógnað .